
RAPORT DE SPECIALITATE

Subsemnata Mateșan Valeria, inspector de specialitate Serviciul  Patrimoniu Local și Monitorizare Servicii Publice în cadrul Primăriei orașului Boldești-Scăeni, analizând "Proiectul de hotărâre privind vânzarea prin licitație publică a unui imobil,  situat pe strada Gloriei, nr. 5. am constatat următoarele:
- prin adresa, înregistrată la Primăria orașului sub nr. 4407/14.03.2024, domnul Gabriel Cioinaru, în calitate de administrator al S.C. Sigab Energy Line S.R.L. cu sediul în comuna Lipănești, str. Șipotu, nr. 294, solicită cumpărarea  imobilului situat  pe strada Gloriei, nr.5; 
- imobilul, compus dintr-un teren in suprafața de 973 mp,  o construcție (Sp+P+1Ep) cu suprafață construită de 162 mp și suprafață desfășurată de 274,41 mp și o anexă cu suprafață construită, desfășurată de 16 mp, este proprietatea privată a orașului conform HCL nr. 26/23.02.2021 2021 privind aprobarea Inventarului bunurilor care alcătuiesc domeniul privat al orașului, cu modificările și completările ulterioare;
- vânzarea imobilului se face în baza Regulamentului cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019.
- prin HCL nr. 68/25.04.2024 a fosat aprobat Raportul de oportunitate privind vânzarea prin licitaţie publică a unui imobil situat pe strada Gloriei, nr. 5, iar executivul a fost împuternicit să achiziţioneze Raportul de evaluare pentru stabilirea preţului de piaţă al imobilului, raport ce va fi întocmit de către un expert ANEVAR, selectat prin licitaţie publică.
- în urma  Raportului de Evaluare, întocmit de CI ENE CONSTANTA EXPERT CONTABIL EVALUATOR IMOBILIAR membru titular ANEVAR a rezultat valoarea de 54.752 euro, echivalent a  272.420 lei
- configurația terenului se regăsește în planșă, iar datele de identificare in Anexa la Proiectul de hotărâre.
Față de cele mai sus menționate, consider că inițierea acestui Proiect de hotărâre este necesară si oportună.



Întocmit,
Mateșan Valeria
